Meisie (6) voor laerskool ontvoerAmy-Leigh de Jager (6). (Foto: Facebook) ŉ Grootskaalse soektog is van stapel gestuur nadat ŉ sesjarige leerling van die Laerskool Kollegepark in Vanderbijlpark vanoggend ontvoer is. Amy-Leigh de Jager, ŉ graad R-leerder by die skool, is steeds spoorloos nadat sy glo deur vier mans voor die skool gegryp en ontvoer is. Die ontvoerders het in ‘n wit Fortuner weggejaag. Besonderhede oor die voorval is in dié stadium nog vaag. Die skool het ook ŉ plasing op sy Facebook-blad gemaak en mense gevra om na Amy-Leigh te help soek. Die skool kon nie onmiddellik vir kommentaar bereik word nie. Boodskappe oor Amy-Leigh se verdwyning is wyd op sosiale media versprei en mense is gevra om op die uitkyk te wees vir die Toyota Fortuner. Amy-Leigh het volgens beskikbare inligting ŉ pienk rok, wit hemp en swart kouse aan. Die polisie het bevestig dat ŉ soektog na Amy-Leigh van stapel gestuur is. Meer inligting sal vrygestel word sodra dit beskikbaar is. ** Die berig is aangepas sedert dit oorspronklik gepubliseer is. RED